સોનાલી બેન્દ્રેએ આગળ કહ્યું કે, ’આ કેન્સર સામે લડાઈ આપવા માટે અને સારવાર કરાવવા માટે હું ન્યૂ યૉર્ક જઈ રહી છું. આ એવી ગંભીર બિમારી છે કે જે ઝડપથી મટી શકે તેવી નથી. મારા ડૉક્ટરોએ આની સારવાર માટે મને ન્યૂ યૉર્ક જવાની સલાહ આપી છે. હું દરેક પ્રકારની લડત આપવા તૈયાર છું. છેલ્લા કેટલાક દિવસોમાં મને જે પ્રેમ અને સમર્થન મળ્યું છે તે માટે હું તમારી ખૂબ જ આભારી છું. મને વિશ્વાસ છે કે મારી આ લડાઈમાં મારો પરિવાર મારા મિત્રો અને તમે બધા જ મારી સાથે છો.’ સોનાલી બેન્દ્રેએ ઈન્સ્ટાગ્રામ પર જાહેર કર્યું કે તેને કેન્સર છે તે સમાચાર તેના તમામ ફેન્સ માટે નિરાશાજનક સમાચાર છે. ઈન્ડિયાઝ બેસ્ટ ડ્રામેબાઝની છેલ્લી બે સીઝનમાં સોનાલી બેન્દ્રે જજ તરીકે જોવા મળી હતી આ સીઝનમાં સોનાલીની જગ્યાએ હુમા કુરેશી જજજ તરીકે જોવા મળશે.